Νηστίσιμη ταχινόσουπα με ρύζι
Ταχινόσουπα, το θρεπτικό και χορταστικό φαγητό για όσους νηστεύουν και όχι μόνο, φαγητό που γίνεται με μόλις 4 υλικά και γρήγορα.
200 γρ. ρύζι γλασέ, ο χυμός από 1/2 - 1 λεμόνι, 200 γρ. ταχίνι, αλάτι
Για την ταχινόσουπα σε μια κατσαρόλα βράζουμε 1½ λίτρο νερό με λίγο αλάτι σε δυνατή φωτιά για περίπου 2 λεπτά, μέχρι να κοχλάσει.Ρίχνουμε το ρύζι, μετριάζουμε τη φωτιά και βράζουμε για 20 - 25 λεπτά, μέχρι να μαλακώσει το ρύζι. Αποσύρουμε από τη φωτιά.Σε ένα μπολ ανακατεύουμε το ταχίνι με το χυμό λεμονιού. Ρίχνουμε 1 κουτάλα της σούπας από το ζεστό νερό του ρυζιού και ανακατεύουμε. Προσθέτουμε άλλη 1 κουτάλα της σούπας και ανακατεύουμε μέχρι να σχηματιστεί ένας χυλός.Ρίχνουμε το χυλό σταδιακά στη ρυζόσουπα, ανακατεύοντας για 1 - 2 λεπτά, μέχρι να ενσωματωθεί και να χυλώσει η σούπα.Ελέγχουμε το αλάτι και το λεμόνι και σερβίρουμε την ταχινόσουπα.
Λεμόνι,Ρύζι,Ταχίνι,Light,Vegan,Νηστίσιμα,Χορτοφαγικά